કંઇક સારું લાગે…. | શબ્દોને પાલવડે
કંઇક સારું લાગે….
આજે વહેલી સવારનો ચાંદ મને ખુબ ગમ્યો.ચમકી ગયા ને ? સવારનો ચાંદ ? હા,શરદપૂનમ પછીની વહેલી સવારનો ચાંદ. રાત આખી યે ખુલ્લાં આકાશમાં એકલો એકલો ફરીને, સમગ્ર વિશ્વને ચાંદનીમાં સ્નાન કરાવતો ચાંદ, પરોઢિયે મને એક તપસ્વી જેવો લાગ્યો,વધુ તેજસ્વી લાગ્યો.
ક્ષણભર એક કલ્પના જાગી કે સાવ ખાલીખમ આકાશમાં એકલો રહીને પણ આ તેજથી ભરપૂર છે; અને ભીડથી ભરેલી ધરતી પર માનવ સાવ ખાલીખમ છે. કદી આ ચાંદ ઇશ્વરનું રૂપ ધરી અહીં ઉતરી ન આવે ?!!!
ને આ તરંગ આરઝુ બની બોલી ઉઠે છે કે……
અહીં ખાલી ખાલી ને બધું ખાલી લાગે.
તમે આવો બેઘડી તો કંઇક સારું લાગે.
કાયાની દિવાલે આતમને પૂરી,
તમે પડદે રહો તે કેમ ચાલે ?
અંદર ને અંદર કોઇ બોલ્યા કરે,
સમંદરમાં મીન જેમ તરસ્યાં વહે,
સંવાદી ગીતથી ડોલાવી મનડું,
તમે એક ક્ષણ ગાઓ તો ન્યારું લાગે,
દરિયાનું જળ પછી મીઠું લાગે, તમે આવો બેઘડી તો કંઇક સારું લાગે…
પાંખો પ્રસારી જેમ પંખીઓ ઊડે,
ને આભલુ વિશાળતો યે નાનું પડે,
રાતો વીતે ને તો યે વાતો ના ખુટે,
ભવભવના જન્મારા ઓછા પડે,
પાસે બેસી કા’ન વાતો કરીને,
તમે ફેરવો જો હાથ શિર ધન્ય લાગે…
જીવન-કટારી પછી વહાલી લાગે, નહિ તો ખાલી ખાલી ને બધું ખાલી લાગે.
તમે આવો બેઘડી તો કંઇક સારું લાગે,કોઇક મારું લાગે, કંઇક સારું લાગે.
Share this:TwitterFacebookGoogleLike this:Like Loading...	This entry was posted on October 31, 2012, in કાવ્યો. Bookmark the permalink.	15 Comments
← ન કોઇએ લખી.	संबंध →
15 thoughts on “કંઇક સારું લાગે….”	himanshupatel555 says:	October 31, 2012 at 6:50 am	પ્રવાહી છે..
Reply	Navin Banker says:	October 31, 2012 at 7:38 am	દેવિકાબેન,
ખુબ સરસ કાવ્ય છે. કાયાની દીવાલે આતમને પુરી
તમે પડદે રહો તે કેમ ચાલે ?….કાવ્યમાં ચાંદ તો પ્રતિક છે. તમે એને જે આધ્યાત્મિક સ્પર્ષ આપ્યો છે તે કાવ્યને ઉંચી કોટીનું બનાવે છે.
મને લાગે છે કે છેલ્લી પંક્તિઓમાં જયાં ‘જીવનકટારી’ શબ્દ લખાયો છે તે કાંઇક ખુંચે છે. કશોક બીજો વધુ યોગ્ય શબ્દ લખાવો જોઇતો હતો એવું મને લાગ્યું. બાકી, આપ કાવ્યસરિતાના વહેણમાં સરસ રીતે વહી રહ્યા છો.
Reply	Vijay Shah says:	October 31, 2012 at 8:35 am	saras..mazaa aavi gai
Reply	sapana53 says:	October 31, 2012 at 9:50 am	વાહ દેવિકાબેન ખૂબ સરસ ગીત બન્યુ અને આ પંકતિઓ સરસ બની છે
તમે પડદે રહો તે કેમ ચાલે ?વાહ…
Reply	Heena Parekh says:	October 31, 2012 at 10:46 am	સરસ ગીત.
Reply	hemapatel says:	October 31, 2012 at 3:01 pm	એક એક શબ્દમાં ચાંદનીની શીતળતાનો મધુ રસ વહી રહ્યો છે.
અને આ મધુ રસ માણતાં કાન શિર પર ફેરવે હાથ ! વાહ !
દેવિકાબેન, અતિ સુંદર કલ્પના ! તમે તો પ્રેમ રસ અને મધુ રસમાં તરબોળ કરી દીધા.
Reply	nayna patel says:	October 31, 2012 at 4:42 pm	કુદરતનું વર્ણન કઈ ઘડીએ આધ્યાત્મ તરફ દોરી જાય તે ખબર પણ નથી પડતી! Simply beautiful- શબ્દે શબ્દ આત્માને ઢંઢોળે છે. Enjoyed every word!
Reply	Rajul Shah says:	November 1, 2012 at 2:48 am	ગઇકાલે અને આજે સવારે પણ પૂર્ણ ચંદ્ર જોયો પણ બંને વચ્ચેનો ફરક તમે તો ખુબ જ સરસ રીતે આલેખ્યો.
Reply	kartika desai says:	November 1, 2012 at 6:39 am	Respected devikaji,Wow! what a beautiful geet!!!Or i can say it could be a Bhajan too.Wish u a happy n pious evening as it passes…
Reply	Sangita says:	November 1, 2012 at 7:40 am	Wah Devikaben! Very beautiful geet.
Re Navinbhai’s comment, how about Jeevan-ATari instead of Jeevan-KaTari?
Reply	ડૉ.મહેશ રાવલ says:	November 1, 2012 at 12:57 pm	અભિવ્યક્તિ, ભીતરના ભાવને સુંદર અને સરસરીતે વ્યક્ત કરી રહી છે…..દેવિકાબેન,
Reply	chaman says:	November 4, 2012 at 8:15 am	દેવિકાબેન,
તમે આવું સુંદર લખો છો એ સારું લાગે,
અમારા જેવાને વાંચવું પણ પ્યારું લાગે.
Reply	મહેશ ત્રિવેદી says:	November 5, 2012 at 4:23 pm	કાયાની દિવાલે આતમને પૂરી,
તમે પડદે રહો તે કેમ ચાલે ?…..્શરુઆત ના ઉપાડ અને પછી ની પંક્તિઓ એ મન હરી લીધુ
Reply	Dr. Dinesh O. Shah says:	November 11, 2012 at 1:21 am	Devikaben, tame chandra naa ajavala ane aatamnaa ajavaala bahu saari rite sarkhavyaa chhe ! Excellent kruti. Dinesh O Shah
Reply	chaman says:	November 11, 2012 at 2:45 am	Devikaji,
Acknowledged the good encouraging comment you received from Dr. Dineshbhai Shah
Date: Sat, 10 Nov 2012 19:51:51 +0000